Զատուլինը հայտարարությունը՝ հետեւությունների մասին, այլեւս նորություն չէ, քանի որ դրանից մի քանի օր առաջ նույնն ասել էր ՌԴ Պետդումայի մեկ այլ ներկայացուցիչ Կոնստանտին Կոսաչեւը:Նրանք ասում են նաեւ, որ Ադրբեջանի հետ այլեւս չի լինի նախկին ծավալի ռազմա-տեխնիկական գործակցությունը, թեեւ պարզ չէ իհարկե՝ Ռուսաստա՞նն է իսկապես հրաժարվել նախկին ծավալից, թե՞ Բաքուն՝ ունենալով ԱՄՆ պատժամիջոցների ենթարկվելու մտավախություն: Դեռ պարզ չէ, թե Ռուսաստանի ու Ադրբեջանի ռազմա-տեխնիկական գործակցությունն ինչքան է սահմանափակված, եւ այդ սահմանափակումը որքան կշարունակվի: Մյուս կողմից, Ռուսաստանը ունի Կովկասի մասով հետեւության անհրաժեշտություն ոչ միայն հենց ապրիլյան քառօրյայից հետո հայկական հարցադրումների, այլ ընդհանրապես աշխարհքաղաքական իրավիճակի բերումով: Հայաստանը թերեւս օգտվում է հենց այդ մթնոլորտից եւ փորձում որոշակի ձեռքբերումներ արձանագրել Ռուսաստանի հետ հարաբերությունում: